alexandrainst/scandi-wiki huggingface dataset:
Odd Rasdal

Odd Rasdal () var ein norsk langdistanseløpar frå Bergen som vann kongepokalen i friidrett tre år på rad, 1937-39. Han var medlem av TIF Viking i Bergen.

Aktiv
Under Sommar-OL 1936 vart Rasdal niandemann på 10 000 meter med tida 31.40,4, norsk rekordforbetring med 0,4 sekundar. Same plasseringa fekk han på distansen to år etter under EM i friidrett 1938.

Rasdal vart norsk meister både på 5 000 og 10 000 meter i åra 1937, 1938 og 1939, samt i terrengløp fem år på rad frå 1935 til 1939. For trippelsigrane i åra 1937-39 fekk han kvart år tildelt kongepokalen i friidrett.

Den 10. juni 1938 forbetra Rasdal den norske 5000-metersrekorden med over elleve sekundar til 14.36,7 under ein landskamp i København. Rekorden vart ståande i ti år. Året etter rekordløpet i København gjorde han sitt livs snøggaste milløp. På Bislett stadion i Oslo kom han 24. september 1939 i mål på tida 31.02,4, og tok tilbake noregsrekorden på distansen. Milrekorden gjaldt i nærare åtte år, til dess Martin Stokken sletta den.

Medaljar i norske meisterskap
1934: Bronsemedalje på 10000 m – 32,34,9
1937: Gullmedaljar på 5000 m - 14.53,8 og 10000 m – 32.05,0
1938: Gullmedaljar på 5000 m - 14.54,5 og 10000 m – 32.30,8
1939: Gullmedaljar på 5000 m - 14.53,6 og 10000 m – 32.01,8

I tillegg vann Rasdal fem norske meisterskap i terrengløp.

På 1950-talet var han styremedlem i Norges Fri-idrettsforbund.

Kjelder
Magnus Breili: Sport i navn & tall. 1971
Friidrett.no

Norske friidrettsutøvarar
Norske langdistanseløparar
Norske deltakarar under sommar-OL 1936
Friidrettsutøvarar under sommar-OL 1936
Kongepokalvinnarar i friidrett
Kongens fortenestmedalje i gull
Noregsmeistrar i friidrett
Folk frå Bergen
Show Some Respect

«Show Some Respect» er ein song spelt inn av Tina Turner. Han vart skriven av Terry Britten og Sue Shifrin og gjeven ut som den sjette singelen frå det femte soloalbumet hennar, Private Dancer (1984). Songen vart ikkje gjeven ut på singel i Europa, men vart ein moderat suksess i USA, og ein mindre suksess i Canada. B-sida «Show Some Respect» er eit konsertopptak av Prince-songen «Let's Pretend We're Married».

Versjonar og miksar
 Albumversjonen - 3:18
 Extended 12" Remix - 5:47

Lister

Kjelder
Denne artikkelen bygger på «Show Some Respect» frå ,  den 22. april 2016. 
 oppgav desse kjeldene:

Bakgrunnsstoff
 

Songar frå 1984
Singlar frå 1984
Tina Turner-songar
Songar skrivne av Terry Britten
Capitol Records-singlar
Gaißau

Gaißau er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 5,8 km² med i kring 1 800 ibuarar i 2016. Gaißau ligg ved sørbreidda av Bodensjøen, 400 meter over havet. 

48 % av landarealet er dyrkamark og landbruk er ei viktig næring i Gaißau.

Kommunen grensar i vest til Sveits med kantonen St. Gallen.

Kjelder
Denne artikkelen bygger på «Gaißau» frå ,  den 22. april 2016.  
 

Vorarlberg
Fußach

Fußach er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 11,9 km² med i kring 3 800 ibuarar i 2016. Fußach ligg 398 meter over havet, på deltaet som elva Rhinen har danna før ho renn ut i Bodensjøen. Distriktshovudstaden Bregenz ligg fire kilometer aust for kommunen.

43% av landarealet er dyrkamark og landbruk er ei viktig næring i Fußach.

Kjelder
Denne artikkelen bygger på «Fußach» frå ,  den 22. april 2016.  
 

Vorarlberg
Langen bei Bregenz

Langen bei Bregenz er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 21,9 km² med i kring 1 350 ibuarar i 2016. Langen ligg 658 meter over havet. Til distriktshovudstaden Bregenz i vest er det om lag 10 kilometer.

Kjelder
Denne artikkelen bygger på «Langen bei Bregenz» frå ,  den 22. april 2016.  
 

Vorarlberg
Mittelberg

Mittelberg er ein kommune i distriktet Bregenz i forbundslandet Vorarlberg i Austerrike. Kommunen dekker eit areal på 96,9 km² med i kring 4 900 ibuarar i 2016. Både i nord og i aust grensar Mittelberg og dalføret Kleinwalsertal mot Tyskland og delstaten Bayern, dit alt ordinært samband går sidan kommunen ikkje har korkje veg- eller anna samband til resten av Austerrike.

Rådhuset i kommunen ligg i Riezlern, 1086 meter over havet. Elles omfattar kommunen landsbyane/grendene Hirschegg, Mittelberg og Baad.

Turismen er den dominerande næringa i Mittelberg.

Den austerriksk-vesttyske skirennaren Ludwig Leitner var frå Mittelberg.

Kjelder
Denne artikkelen bygger på «Mittelberg (Vorarlberg)» frå ,  den 22. april 2016.  
 

Vorarlberg
Songen Private Dancer

«Private Dancer» er ein song av den amerikanske artisten Tina Turner. Han vart opphavleg skriven for og spelt inn av det britiske rockebandet Dire Straits, og han vart skriven av frontmannen i bandet, Mark Knopfler. Innspelinga til Turner vart produsert av John Carter for det femte soloalbumet Private Dancer (1984). Han vart gjeven ut som den femte singelen frå albumet, og nådde sjuandeplassen på den amerikanske Billboard Hot 100 og tredjeplassen på US R&B-lista. Songen hadde moderat internasjonal suksess og nådde 26. plassen på UK Singles Chart.

I musikkvideoen spelar Tina Turner ein desillusjonert selskapsdansar, men songen kan òg tolkast som sungen frå perspektivet til ei prostituert dame.

Bakgrunn
Songen vart opphavleg meint for Dire Straits-albumet Love over Gold. Etter at instrumentalsporet var spelt inn, vart det ikkje lagt på vokal. Mark Knopfler syns ikkje vokalen høvde seg for ein mann å synge, så songen vart ikkje teken med på det endelege albumet. Kontraktsårsaker gjorde at originalinnspelinga ikkje kunne nyttast, så to år etter han vart spelt inn, vart songen spelt inn på ny av Dire Straits for Tina Turner. Terry Williams erstatta den opphavlege trommeslagaren Pick Withers. Knopfler var ikkje med på songen og vart erstatta av Jeff Beck.

Musikkvideoen, med dansekoreografi av Arlene Phillips, var regissert av Brian Grant og filma i Rivoli Ballroom i London.

Medverkande 
Tina Turner: Vokal
Jeff Beck: Sologitar
John Illsley: Bass gitar
Alan Clark: Piano, hammondorgel, perkusjon
Guy Fletcher: Synthesizer
Hal Lindes: Rytmegitar
Terry Williams: Trommer
Mel Collins: Saksofon
Norman Seeff: Singelomslag

Versjonag og miksar
 7" edit – 3:54
 Albumversjonen eller Full Length Mix (12") – 7:11

Lister

Vekeslister

Årslister

Kjelder

Denne artikkelen bygger på «Private Dancer (song)» frå ,  den 22. april 2016.  

Songar frå 1984
Singlar frå 1984
Tina Turner-songar
Songar skrivne av Mark Knopfler
Songar om dansing
Capitol Records-singlar
GStreamer

GStreamer er eit programvarerammeverk som bind saman fleire multimediamodular til eit komplett system. Dei ulike modulane kan lesa frå, eller skriva til, lyd- og videofiler, konvertera mediastraumar frå eit format til eit anna, komprimera eller dekomprimera video- og audiostraumar, osb. Andre døme er ulike prosessorar, editorar og spelarar. Dei ulike modulane vert sett saman i kaskade, som ei pipeline.

Linux-video
Multimediarammeverk
Better Be Good to Me

«Better Be Good to Me» er ein rockelåt skriven av Mike Chapman, Nicky Chinn og Holly Knight, og spelt inn av Tina Turner for det femte studioalbumet hennar, Private Dancer (1984). Songen vart opphavleg spelt inn og gjeven ut i 1981 av Spider, eit band frå New York City med medlåtskrivaren Holly Knight som medlem. Tina Turner-versjonen vart ein suksess i USA på Hot 100- og US R&B/Hip-Hop-lista. Han nådde femteplassen på Billboard Hot 100 og sjetteplassen på US R&B/Hip-hop-lista. Under Grammyprisutdelinga i 1985 vann songen for beste kvinnelege rockesong, ein av fire prisar Turner vann denne kvelden.

Songen vart nytta i tiande episode av Miami Vice og kom med på det første volumet av Miami Vice-albumet.

Musikkvideo
I musikkvideoen framfører Tina Turner songen på scenen. Ho har på seg ein svart skinnjakke, svarte, korte skinnbukser, høghæla sko med leopardmønster og piggete, blondt hår. Mot slutten dukkar det opp ein mann på scenen (Cy Curnin frå The Fixx), som tar Tina i armen, og Tina ser han inn i augo og syng «Why can't you be good to me?» og skubbar han bort. På slutten forsvinn Turner frå scenen i ei røyksky. Både Curnin og gitaristen i videoen, Jamie West-Oram (òg frå The Fixx), spelar på albumet Private Dancer.

Versjonar og miksar
 7" edit – 3:43
 Video edit - 4:05
 Albumversjonen – 5:09
 Extended 12" Remix – 7:47
 Extended 12" Remix (Private Dancer EMI Cententary Remaster Edit) – 7:03

Lister og salstrofé

Vekelister

Årslister

Salstrofé

Kjelder
Denne artikkelen bygger på «Better Be Good to Me» frå ,  den 22. april 2016. 
 oppgav desse kjeldene:

Bakgrunnsstoff
 

Singlar frå 1984
Tina Turner-songar
Songar skrivne av Nicky Chinn
Songar skrivne av Mike Chapman
Songar skrivne av Holly Knight
Songar frå 1981
Grammy-vinnarar
Capitol Records-singlar
Songar produserte av Rupert Hine
Friedrich Hölderlin

Johann Christian Friedrich Hölderlin () var ein framståande tysk lyrikar, fødd i Lauffen am Neckar i det dåverande hertugdømet Württemberg. Han vert rekna å tilhøyre den litterære og kulturelle rørsla romantikken, og var ein viktig tenkar og bidragsytar i utviklinga av den tyske idealismen. Særleg hadde han i sine unge år stor innverknad på medstudentane, filosofane Georg Wilhelm Friedrich Hegel og Friedrich Schelling.

Kjelder
snl.no: Friedrich Hölderlin
Stutt biografi frå det internasjonale litterære selskapet Die Hölderlin-Gesellschaft Tübingen 
Denne artikkelen bygger på «Friedrich Hölderlin» frå ,  den 23. april 2016.  
 

Tyske forfattarar
Dalkurd FF

Dalkurd Fotbollförening er eit svensk fotballag frå Borlänge i Sverige. Laget vart skipa 26. september 2004 og har sidan 2009 spela heimekampane sine på Domnarvsvallen i Borlänge. Noverande hovudtrenar er Poya Asbaghi.

Denne sesongen (2016) spelar laget i Superettan.

Svenske fotballag
Borlänge
Skipingar i 2004
Trond Trosterud

Trond Trosterud () er ein norsk språkforskar og professor ved Institutt for kultur og språkvitenskap, UiT Noregs arktiske universitet. Han leiar Giellatekno, som utviklar samisk språkteknologi.

Trosterud var nestleiar i Språkrådet 2016–2019.

Bibliografi (utval) 

Monografi
  2006. Homonymy in the Uralic Two-Argument Agreement Paradigms. ISBN 952-5150-90-9

Artiklar

 Domeij, Rickard; Karlsson, Ola; Nørstebø Moshagen, Sjur; Trosterud, Trond. 2019. Enhancing Information Accessibility and Digital Literacy for Minorities Using Language Technology : the Example of Sámi and Other National Minority Languages in Sweden. I: Perspectives on Indigenous writing and literacies Brill Academic Publishers. ISBN 9789004298514. s. 113–137
 Antonsen, Lene; Trosterud, Trond. 2017. Ord sett innafra og utafra : en datalingvistisk analyse av nordsamisk. I: Norsk lingvistisk tidsskrift Volum 35 (2). s 153–185
 Antonsen, Lene; Trosterud, Trond; Tyers, Francis. 2016. A North Saami to South Saami Machine Translation Prototype. I: Northern European Journal of Language Technology Volum 4. s. 11–27
 Antonsen, Lene; Trosterud, Trond; Gerstenberger, Ciprian-Virgil; Moshagen, Sjur Nørstebo. 2009. Ei intelligent ordbok for samisk. I: LexicoNordica Volum 16. s. 271–283
 Trosterud, Trond. 2008. Language Assimilation During the Modernisation Process : Experiences from Norway and North-West Russia. I: Acta Borealia Volum 25 (2). s. 93–112
 Trosterud, Trond. 2006. Gender assignment in Old Norse. I: Lingua Volum 116. s. 1441–1463
 Trosterud, Trond. 2001. The changes in Scandinavian morphology from 1100 to 1500. I: Arkiv för nordisk filologi Volym 116. s. 153–191
 Trosterud, Trond. 1997. Sovjetisk språkpolitikk og dei små minoritetane. I: Nordisk Østforum 3. s. 71–78
 Trosterud, Trond. 1995. Sovjetisk språkpolitikk : Finsk-ugriske språk i Russland i eit historisk-politisk perspektiv. I: Nordisk Østforum 3. s. 40–45
 Trosterud, Trond. 1995. V2 og V3 i estisk. I: Norsk lingvistisk tidsskrift Volym 13. s. 187–198

Kjelder 

Norske språkforskarar
Professorar ved UiT Noregs arktiske universitet
Humberto Gatica

Humberto Gatica er ein chilensk-amerikansk plateprodusent, musikkmiksar, lydteknikar og langvarig samarbeidspartner med produsenten David Foster.

Biografi
Humberto Gatica var fødd og voks opp i Chile.

Nokre av artistane Gatica har arbeidd er Selena, Il Volo, Celine Dion, Think Out Loud, Richard Marx, Al Jarreau, Andrea Bocelli, Barbra Streisand, Bonnie Tyler, Chaka Khan, Cher, Chicago, Destiny's Child, Eric Benet, Pino Daniele, Madonna, Elton John, Josh Groban, Kansas, Kenny G, Kenny Loggins, Sheena Easton, Kenny Rogers, LeAnn Rimes, Lionel Richie, Mariah Carey, Michael Bublé, Michael Jackson, Janet Jackson, Michael McDonald, 'N Sync, Metallica, Paul Anka, Roxette,  R. Kelly, Jackie Evancho, Tina Turner, Whitney Houston, Eros Ramazzotti, Ebrahim Hamedi (EBI), Paulinho da Costa og Johnny Mathis.

Innan latinamerikansk musikk har Gatica arbeidd med artistar som Gloria Trevi, Thalía, Shakira, Alejandro Sanz, Café Quijano, Olga Tañón, Luis Miguel, La Ley, Gloria Estefan, Marc Anthony, Ricky Martin, Myriam Hernández og Alejandro Lerner.

Grammy-prisar 
 Michael Bublé – Call Me Irresponsible (lydteknikar, produsent) Kategori: Best Traditional Pop Vocal Album (2007) 
 La Ley – La Ley (lydteknikar, produsent) Kategori: Best Latin Rock/Alternative Album (2000) 
 Celine Dion – «My Heart Will Go On» (lydteknikar/mixer) Kategori: General Record of The Year (1998) 
 Celine Dion – Falling Into You (medprodusent) Kategori: General Album of The Year (1996) 
 Michael Jackson – Bad (lydteknikar) Kategori: Best Engineered Recording – Non-Classical (1987) 
 Chicago – 17 (lydteknikar) Kategori: Best Engineered Recording – Non-Classical (1984)

Kjelder
Denne artikkelen bygger på «Humberto Gatica» frå ,  den 23. april 2016. 
 oppgav desse kjeldene:
 Humberto Gatica at the Internet Movie Database
 Grammy awards
 Andrea Bocelli' Official Web Site 

Folk frå Rancagua
USA-amerikanske lydteknikarar
Grammy-vinnarar
Latin Grammy-vinnarar
USA-amerikanske plateprodusentar
Chilensk-amerikanarar
Chilenske plateprodusentar
One of the Living

«One of the Living» er ein song frå 1985 av Tina Turner. Han var ein av to songar Turner spelte inn for filmen Mad Max Beyond Thunderdome, der ho òg hadde ei rolle. Singelen nådde 15. plassen på den amerikanske Billboard Hot 100. 

Songen vart skriven av Holly Knight, som òg var medlåtskrivar på Turner-singlane «The Best» og «Better Be Good to Me». I 1986 vann songen Grammy-prisen for beste kvinnelege rockesong.

Versjonar og miksar
 Album Version - 5:59
 7" Remix - 4:10
 7" Dub Version - 4:45
 12" Special Club Mix - 7:35
 12" Dub - 4:56
 12" Instrumental - 5:58

Lister

Kjelder
Denne artikkelen bygger på «One of the Living» frå ,  den 23. april 2016.  
 

Tina Turner-songar
Singlar frå 1985
Songar skrivne av Holly Knight
Mad Max
Grammy-vinnarar
Songar produserte av Mike Chapman
Åsane Fotball

Åsane Fotball er eit fotballag som speler i OBOS-ligaen. Dei er ein del av Åsane Allianseidrettslag, eit idrettslag frå bydelen Åsane i Bergen. Frå 2015 har dei spelt i OBOS-ligaen etter opprykk frå 2. divisjon, avd 3 i 2014.

Tropp 
Per 21. juli 2020

Kjelder

Norske fotballag
Royal Philharmonic Orchestra

Royal Philharmonic Orchestra (RPO) er eit symfoniorkester basert i London, skipa av sir Thomas Beecham i 1946. Orkesteret fekk tidleg lukrative innspelingskontraktar og viktige oppdrag som Glyndebourne Festival Opera og konsertar i Royal Philharmonic Society. Etter Beecham døydde i 1961 gjekk det langt dårlegare for orkester, som sleit med å overleve fram til midten av 1960-åra, då framtida vart sikra etter ein rapport frå Arts Council til tilrådde at det delvis skulle få offentleg stønad. Ei ny krise oppstod på same tida då det vart snakk om at orkesteret måtte droppe «Royal» frå namnet. 

Etter Beecham har RPO hatt sju hovuddirgentar, inkludert Rudolf Kempe, Antal Doráti, André Previn og Vladimir Ashkenazy. I dag er dirigenten Charles Dutoit. Andre som har vore nært knytt til orkesteret er sir Charles Groves, sir Charles Mackerras, Peter Maxwell Davies, Yehudi Menuhin og Leopold Stokowski.

I 2004 fekk orkesteret sin første permanente base i London i den då nye Cadogan Hall i Chelsea. RPO held òg konsertar i Royal Festival Hall, Royal Albert Hall og andre stader i Storbritannia og utlandet.  Frå starten av har oreksteret vore aktiv i studio, og spelt inn musikk til mange filmar og på mange album. Mange av innspelingane med Beecham og andre er gjevne ut på CD.

Kjelder
Denne artikkelen bygger på «Royal Philharmonic Orchestra» frå ,  den 23. april 2016.

Bakgrunnsstoff

Engelske orkester
Musikk i London
Musikkgrupper skipa i 1946
Brit Award-vinnarar
1946 i England
Kristian Henriksen

Kristian Henriksen () var ein norsk fotballspelar, -trenar og politimann frå Sarpsborg, som spelte 28 landskampar i tida 1934-46 og vart cupmeister i 1945 og 1946 med Ski- og fotballklubben Lyn. Han var ein kondisjonsterk «fighter».

Karriere

Klubbspel
Henriksen, midtstoppar med tilnamet Svarten, spelte 1928-30 på Gleng, 1931-35 på Sarpsborg Fotballklubb, 1936-37 på SK Frigg og til sist på Lyn frå 1938 til 1946. Med Sarpsborg nådde han cupfinalen i 1934 og året etter, men det vart finaletap møt høvesvis Mjøndalen Idrettsforening og Fredrikstad Fotballklubb. Størst suksess fekk han med Lyn, ein klubb som dei to fyrste sesongane etter fredsslutninga kunne stille med nokre av landslagsprofilane frå 1930-åra, og som vann NM-finalen både i 1945 og 1946.

Landslagsspel
Henriksen debuterte på landslaget då Noreg vann 4-2 over Finland hausten 1934. Han var med i troppen til Sommar-OL 1936 i Berlin, men kom aldri på bana med det legendariske Bronselaget. Derimot var han på laget då Noreg for fyrste gong deltok i fotball-VM i Frankrike i 1938. Han var med i fire landskampar etter andre verdskrigen, mellom anna då Sverige 21. oktober 1945 vann 10-0 i Solna. Etter Sverige skåra sitt niande mål skal Henriksen ha sagt «Nå satsær vi på uavgjort, guttær» til lagkameratar. Han aksla den norske landslagstrøya for 28. og siste gong hausten 1946, utan at han nokon gong skåra eit landslagsmål.

Landslagstrenar
Henriksen var norsk landslagstrenar i 1958 og 1959, det vil seie den som leia uttaket av landslaget.

Henriksen var den siste attlevande spelaren frå OL-troppen 1936 og VM-troppen 1938.

Merittar
Noregsmeister: 1945 og 1946 med Lyn
Tapande cupfinalist: 1934 og 1935 med Sarpsborg

Kjelder
Denne artikkelen bygger på «Kristian Henriksen» frå , den 23. april 2016.

Bakgrunnsstoff
Profil www.footballdatabase.eu

Norske fotballspelarar
Norske landslagsspelarar i fotball
Sarpsborg-spelarar
Lyn-spelarar
Spelarar i Fotball-VM 1938
Folk frå Sarpsborg
Maurice Jarre

Maurice-Alexis Jarre () var ein fransk komponist og dirigent, «ein av gigantane i filmmusikken på 1900-talet» som var 
«blant dei mest ettersøkte komponistane i filmindustrien» og «ein skapar av subtil bakgrunnsmusikk og store, dramatiske tema, ikkje berre for vanlege orkester... men eksperimenterte òg med elektroniske lydar seinare i karrieren sin.»

Sjølv om han komponerte fleire konsertverk, er Jarre mest kjend for filmmusikken sin, særleg for samarbeidet med filmregissøren David Lean.  Jarre komponerte musikk til alle filmane til Lean frå Lawrence of Arabia (1962) og framover. Kjend musikk for andre regissørar er mellom anna The Train (1964), Mohammad, Messenger of God (1976), Lion of the Desert (1981), Witness (1985) og Ghost (1990).
 
Jarre fekk ei stjerne på Hollywood Walk of Fame. Tre av komposisjonane hans låg totalt 42 veker på den britisne singellista. Den største hitten var «Somewhere My Love» (til melodien hans «Lara's Theme», med tekst av Paul Francis Webster) av the Mike Sammes Singers, som nådde 14. plassen i 1966 og låg 38 veker på lista. 

Jarre vart nominert til ni Oscarprisar, og vann tre prisar for beste musikk med Lawrence of Arabia (1962), Doctor Zhivago (1965) og A Passage to India (1984), alle regisserte av David Lean. Han vann òg fire Golden Globe, to BAFTA Awards og ein Grammy Award.

Maurice Jarre døydde i 2009 etter å ha slite med kreft.

Utvald filmografi og prisar

Kjelder
Denne artikkelen bygger på «Maurice Jarre» frå ,  den 23. april 2016. 
 oppgav desse kjeldene:

Bakgrunnsstoff

Minneord av Associated Press på Legacy.com

Komponistar frå 1900-talet
Franske komponistar
Oscarvinnarar
Døde av kreft
Elevar ved Conservatoire de Paris
Europaan Film Awards-vinnarar
Franske filmmusikkomponistar
Grammy-vinnarar
Folk frå Lyon
Elevar ved University of Paris
Charlie McMahon

Charlie McMahon () er ein australsk didgeridoospelar som grunnla gruppa Gondwanaland.McMahon var ein av dei første ikkje-aboriginske musikarane som vart kjend på instrument. 

Han har òg funne opp didjeribone, ein gliande didgeridoo laga av to lengder plastikkrøyr, og spelt på liknande måte som ein trombone (derfor namnet).

Diskografi

Album
Terra Incognita – Gondwanaland [Hot / Log] 1984 / 1987
Let The Dog Out – Gondwanaland [Hot /Log] 1986 / 1987
Gondwanaland / Big Land – Gondwanaland [WEA] 1987 [LOG] 1993
Wild Life – Live –  Gondwanaland [WEA] 1989
Wide Skies –  Gondwanaland [Log] 1991
Travelling  – Gondwana [Log] 1994
Tjilatjila – Charlie McMahon [Log] 1996
Xenophon –  Gondwana [Log] 1998
Over Gondwanaland – Compilation [Latisphere] 2000
Spirit of Gondwana – Compilation [Latisphere] 2000
Bone Man –  Gondwana [Log] 2002
 Overland – Peter Carolan sampler album [McMahon on «Airwaves» and «Dragonflies"] [Origin] 2006
 Didge Heart – Gondwana 2012

Kjelder
Denne artikkelen bygger på «Charlie McMahon» frå ,  den 23. april 2016. 
 oppgav desse kjeldene:

Bakgrunnsstoff
Offisiell side
Didjeribone

Australske musikarar
Didgeridoo-spelarar
Tom R. Jacobsen

Tom Rüsz Jacobsen () er ein norsk tidlegare fotballspelar frå Tjølling i Vestfold. Han var målvakt og spelte 26 landskampar for Noreg i tida 1975-83. Etter tur var Jacobsen burvaktar i IF Fram frå Larvik, Bryne FK og Vålerenga i Oslo. Med Vålerenga sikra han seg tre seriegull og ein kongepokal.

Klubbspel
Jacobsen var aktiv i Halsen IL før han gjekk til tredjedivisjonslaget Fram i 1972. Fram rykte i hans tid opp i 2. divisjon, men han er den siste frå nivå tre i norsk klubbfotball som har spelt på det norske landslaget (bortsett frå Roy Amundsen). I 1978 og -79 spelte han på Bryne i 1. divisjon. Jacobsen vart overført til Vålerenga før 1980-sesongen for rekordsummen 100 000 kroner. I sin fyrste sesong med oslolaget vart han cupmeister då VIF vann over Lillestrøm Sportsklubb med 4–1 i finalen. Sidan vart han seriemeister tre gongar; 1981, 1983 og 1984. Etter 100 seriekampar i Vålerenga-drakt gjekk han tilbake til Fram og vakta målet for laget i 3. divisjon frå 1985 til 1987. Deretter var han spelande trenar i Langesund IF og rykte opp med klubben frå 4. til 3. divisjon i 1988.

Landslagsspel
Jacobsen debuterte på landslaget i 1975, i ein kamp mot Sovjetunionen som enda med 0-4, medan han spelte for tredjedivisjonsklubben Fram. Fyrst i sin åttande landskamp opplevde han at nokon av lagkameratane på Noreg makta skåre et landskampmål. Jacobsen gjorde sin beste landskamp då Noreg vann 2–1 over Sveits i Bern, då han vart tildelt 10 poeng på VG-børsen. Han fekk gullklokka i sin 25. landskamp sommaren 1983 mot Bulgaria, og spelte ein landskamp til.

Merittar
Noregsmeister: 1980 med Vålerengen
Seriemeister: 1981, 1983 og 1984  med Vålerengen

Kjelder
Denne artikkelen bygger på «Tom R. Jacobsen» frå ,  den 24. april 2016.  
 
Sportsboken, aktuelle årgangar.

Norske fotballspelarar
Norske landslagsspelarar i fotball
Bryne-spelarar
Vålerenga-spelarar
Folk frå Larvik